|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/507** |
|  | **(protokols Nr.18; 7.p)** |

**Par Galgauskas pagasta nekustamā īpašuma “Biķernieki” sastāva grozīšanu un jauna nekustamā īpašuma nosaukuma piešķiršanu**

Izskatīts **Daukstu, Galgauskas, Jaungulbenes un Līgo pagastu apvienības pārvaldes**, reģistrācijas numurs 40900041186, juridiskā adrese: “Gulbīts”, Gulbītis, Jaungulbenes pagasts, Gulbenes novads, LV-4420 (turpmāk – pārvalde), 2025.gada 4.jūlija iesniegums Nr. DGJL/2.5/25/49 (Gulbenes novada pašvaldībā saņemts 2025.gada 4.jūlijā un reģistrēts ar Nr. GND/5.13.2/25/1517-D) ar lūgumu grozīt nekustamā īpašuma “Biķernieki”, Galgauskas pagasts, Gulbenes novads, kadastra numurs 5056 004 0201, kas sastāv no divām zemes vienībām ar kadastra apzīmējumiem 5056 004 0201 1,4 ha platībā un 5056 004 0289 0,9 ha platībā, sastāvu, atdalot no tā zemes vienību ar kadastra apzīmējumu 5056 004 0289 0,9 ha platībā. Pārvalde lūdz nodot atsavināšanai nekustamo īpašumu “Biķernieki”, Galgauskas pagasts, Gulbenes novads, kadastra numurs 5056 004 0201, kas sastāvēs no vienas zemes vienības ar kadastra apzīmējumu 5056 004 0201 1,4 ha platībā. Pārvalde secina, ka iepriekš minētā zemes vienība nav nepieciešama pašvaldības autonomo funkciju veikšanai.

Saskaņā ar Valsts zemes dienesta Nekustamā īpašuma valsts kadastra informācijas sistēmas datiem nekustamais īpašums “Biķernieki”, Galgauskas pagastā, Gulbenes novadā, kadastra numurs 5056 004 0201, kas sastāv no divām zemes vienībām ar kadastra apzīmējumiem 5056 004 0201 1,4 ha platībā un 5056 004 0289 0,9 ha platībā, nav reģistrēts zemesgrāmatā.

Saskaņā ar Gulbenes novada pašvaldības domes 2021.gada 25.februāra lēmumu Nr. GND/2021/164 “Par zemes vienību piekritību pašvaldībai” (protokols Nr.2, 43.p.) 2.punktu zemes vienības ar kadastra apzīmējumiem 5056 004 0201 1,4 ha platībā un 5056 004 0289 0,9 ha platībā piekrīt Gulbenes novada pašvaldībai, pamatojoties uz Zemes pārvaldības likuma 17.panta sesto daļu, kas nosaka, ka šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā; lēmumu par šo zemes gabalu ierakstīšanu zemesgrāmatās pieņem pašvaldība, un uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 4.punktu, kas nosaka, ka zemes reformas laikā pašvaldībām piekrīt un uz attiecīgās pašvaldības vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja tā ir zemes starpgabals atbilstoši Publiskas personas mantas atsavināšanas likumā noteiktajam un par to pašvaldības dome (padome) ir pieņēmusi lēmumu, ka tā ir starpgabals, izņemot šā likuma 8.pantā minēto uz valsts vārda zemesgrāmatā ierakstāmo zemi.

Zemes vienībai ar kadastra apzīmējumu 5056 004 0289 0,9 ha platībā noteikts nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101), zemes vienības robežas nav instrumentāli uzmērītas.

Saskaņā ar Gulbenes novada pašvaldības 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) zemes vienība ar kadastra apzīmējumu 5056 004 0289 0,9 ha platībā atrodas lauksaimniecības (L) teritorijā.

Pašvaldību likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Zemes ierīcības likuma Pārejas noteikumu 5.punktā noteikts, ka valstij un pašvaldībai piekrītošo zemi ieraksta zemesgrāmatā atbilstoši likumam “Par valsts un pašvaldību zemes īpašuma tiesībām un to nostiprināšanu zemesgrāmatās”, zemes īpašuma tiesību nostiprināšanai iesniedz zemesgrāmatu nodaļai zemes robežu plānu un zemes ierīcības projektu neizstrādā.

Nekustamā īpašuma valsts kadastra likuma (turpmāk – Kadastra likums) 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Kadastra likuma 11.panta otrās daļas 1.punkts nosaka, ka sadala vai apvieno tikai zemesgrāmatā ierakstītu nekustamo īpašumu, izņemot zemes reformu regulējošos normatīvajos aktos noteiktajos gadījumos valstij vai pašvaldībai piekrītošo un piederošo zemi pirms zemes pirmreizējas ierakstīšanas zemesgrāmatā, 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ņemot vērā iepriekš minēto un pamatojoties uz Pašvaldību likuma 10.panta pirmās daļas 21.punktu, Zemes ierīcības likuma Pārejas noteikumu 5.punktu, Nekustamā īpašuma valsts kadastra likuma 1.panta 14.punktu, 11.panta otrās daļas 1.punktu, 19.panta 1.punktu, 32.panta pirmo daļu, 33.panta 4.punktu, un Attīstības un tautsaimniecības komitejas ieteikumu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PIEŠĶIRT nosaukumu “Biķeri” nekustamajam īpašumam, kas tiks izveidots, atdalot zemes vienību ar kadastra apzīmējumu 5056 004 0289 0,9 ha platībā no nekustamā īpašuma “Biķernieki”, Galgauskas pagastā, Gulbenes novadā, kadastra numurs 5056 004 0201.

2. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs N.Mazūrs